ફિલ્મે બૉક્સ-ઑફિસ પર ધૂમ મચાવી દેવી જોઈએ એવી ઇન્ડસ્ટ્રીની મની-માઇન્ડેડ માનસિકતા માટે સલમાન કહે છે, ‘ફિલ્મના પ્રોડ્યુસર્સ, ડિસ્ટ્રિબ્યુટર્સ અને એક્ઝિબિટર્સને કોઈ પણ પ્રકારનું નુકસાન ન થવું જોઈએ. મારો કહેવાનો અર્થ એવો નથી કે મારી ફિલ્મ ફ્લૉપ જાય, પણ એટલું ચોક્કસ કે હું આ ૨૦૦-૩૦૦ કરોડ રૂપિયા માટે ચિંતા નથી કરતો. મારે આવી આંકડાની રમતમાં પડવું નથી. જોકે હું આ જ વતુર્ળમાં છું છતાં કોઈ પ્રકારનો રેકૉર્ડ તોડવાની મારી ઇચ્છા નથી. હું તો એક સારી ફિલ્મ બનાવવા અને આપવા માગું છું. મારી ફિલ્મ વધુમાં વધુ સમય ચાલે અને એક હદ સુધીની સારી આવક રળી લે તો બસ, એમાં હું ખુશ છું.’